125 વર્ષ પુરાણી ઝનાના હોસ્પિટલમાં સૌરાષ્ટ્ર સહિત કચ્છ જેટલા દૂરના વિસ્તારોમાંથી પણ અંહી મહિલાઓ પ્રસૂતા અને સ્ત્રી રોગની સારવાર માટે આવે છે. મોટાભાગે સામાન્ય પરિવારોમાંથી આવતી માતાઓ અહીં આવતા જ અકળાય જાય તેવી હાલત ઝનાના હોસ્પિટલની છે. એક તરફ પ્રસૂતાની પિડા વચ્ચે માતાઓ નીચે સુઈને સારવાર લઈ છે તો બીજી તરફ અનેક નવા પેટી પેક પલંગો બંધ રુમમાં ધૂળ ખાય રહ્યાં છે. પ્રસૂતાની સારવાર માટેના પ્રસૂતા વોર્ડમાં જેટલા બેડ છે તેના કરતા વધુ માતાઓને વોર્ડમાં નીચે સૂવડાવીને સારવાર આપવામાં આવી રહી છે. પૈસાની પુરતી સગવડના અભાવે નાના શિશુ સાથે માતાઓ અંહી સારવાર કરાવવા મજબુર બની છે. ઠેર ઠેર ગંદકીના ગંજ અને જર્જરીત વચ્ચે દર મહિને 750 શિશુનો જન્મ થાય છે.